Úradný vestník L 291 , 08/11/2001 S. 0024 - 0047



Smernica Komisie 2001/92/ES z 30. októbra 2001, ktorou sa prispôsobuje technickému pokroku smernica Rady 92/22/EHS o bezpečnostnom zasklení a zasklievacích materiáloch na motorových a ich prípojných vozidlách, a smernica Rady 70/156/EHS týkajúca sa typového schválenia motorových vozidiel a ich prípojných vozidiel (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy zmenenú a doplnenú smernicou Európskeho parlamentu a Rady 2000/40/ES [2], a najmä na jej článok 13 ods. 2, keďže: (1) Smernica Rady 92/22/EHS z 31. marca 1992 o bezpečnostnom zasklení a zasklievacích materiáloch na motorových a ich prípojných vozidlách [3], zmenená a doplnená aktom o pristúpení Rakúska, Fínska a Švédska, je jednou zo samostatných smerníc postupu typového schválenia spoločenstva zavedeného smernicou 70/156/EHS. Ustanovenia uvedené v smernici 70/156/EHS, týkajúce sa systémov vozidla, komponentov a samostatných technických jednotiek, platia preto aj pre smernicu 92/22/EHS. (2) S cieľom štandardizácie schválenia spoločenstvom je potrebné zaviesť informačný dokument uvedený v smernici 70/156/EHS a modifikovať osvedčenie o schválení založené na jej prílohe VI. (3) Okrem toho by sa mal postup typového schválenia zjednodušiť, aby sa zachovala možnosť voľby uvedená v článku 9 ods. 2 smernice 70/156/EHS medzi určitými samostatnými smernicami a zodpovedajúcimi nariadeniami Európskej hospodárskej komisie Organizácie Spojených národov (OSN/EHK). Ako prvý krok by sa mali technické požiadavky smernice 92/22/EHS nahradiť príslušnými požiadavkami nariadenia č. 43 OSN/EHK. (4) Smernice 92/22/EHS a 70/156/EHS by sa mali preto príslušne zmeniť a doplniť. (5) Opatrenia stanovené v tejto smernici sú v súlade so stanoviskom Výboru pre prispôsobenie sa technickému pokroku, ustanoveného smernicou Rady 70/156/EHS, PRIJALA TÚTO SMERNICU: Článok 1 Smernica 92/22/EHS sa týmto mení a dopĺňa takto: 1. Článok 1 ods. 1 sa nahrádza takto: "1. Členské štáty udelia typové schválenie ES pre akýkoľvek typ bezpečnostného zasklenia a zasklievacieho materiálu pre motorové vozidlá a ich prípojné vozidlá, ak toto zasklenie a materiál spĺňa konštrukčné a testovacie požiadavky stanovené v prílohách." 2. Prvý odsek článku 2 sa nahrádza takto: "Všetky žiadosti o typové schválenie komponentu ES vypracuje výrobca alebo jeho autorizovaný zástupca v členskom štáte. Členský štát vydá výrobcovi alebo jeho autorizovanému zástupcovi značku o typovom schválení ES, zhodnú so vzorom stanoveným v prílohe II A pre každý typ bezpečnostného zasklenia a každý typ zasklievacieho materiálu pre motorové vozidlá a ich prípojné vozidlá, ak toto zasklenie a materiál boli typovo schválené podľa článku 1." 3. V článku 4 sa dopĺňa nasledujúci druhý odsek: "Príslušné orgány členských štátov sa postupom špecifikovaným v článku 4 ods. 6 smernice 70/156/EHS navzájom informujú o každom typovom schválení komponentu, ktoré udelili, odmietli udeliť alebo odobrali podľa tejto smernice." 4. Článok 8 sa nahrádza takto: "Článok 8 Na účely tejto smernice "vozidlo" znamená akékoľvek motorové vozidlo určené na prevádzku na ceste, s karosériou alebo bez nej, najmenej so štyrmi kolesami a s maximálnou konštrukčnou rýchlosťou vyššou než 25 km/hod., a jeho prípojné vozidlá, s výnimkou vozidiel, ktoré sa pohybujú po koľajniciach, poľnohospodárskych traktorov a strojov." 5. Prílohy sa menia a dopĺňajú takto: a) zoznam príloh a prílohy I a II sa nahrádzajú prílohou k tejto smernici; b) doplnok k prílohe III sa vypúšťa. Článok 2 1. S účinnosťou od 1. júla 2002 nesmú členské štáty z dôvodov týkajúcich sa bezpečnostného zasklenia a zasklievacích materiálov na motorových a ich prípojných vozidlách: - odmietnuť udeliť typové schválenie ES alebo národné typové schválenie typu vozidla, alebo typové schválenie komponentu pre bezpečnostné zasklenie alebo zasklievacie materiály pre motorové a ich prípojné vozidlá, ani - odmietnuť registráciu alebo zakázať predaj alebo uvedenie do prevádzky vozidiel, alebo zakázať predaj alebo uvedenie do prevádzky bezpečnostného zasklenia alebo zasklievacích materiálov pre motorové a ich prípojné vozidlá, ak také bezpečnostné zasklenie alebo zasklievacie materiály pre motorové a ich prípojné vozidlá spĺňajú požiadavky smernice 92/22/EHS, zmenené a doplnené touto smernicou. 2. S účinnosťou od 1. októbra 2002 členské štáty: - nesmú naďalej udeľovať typové schválenie ES a - môžu odmietnuť udeliť národné typové schválenie každému typu vozidla z dôvodov týkajúcich sa typu bezpečnostného zasklenia a zasklievacích materiálov pre motorové a ich prípojné vozidlá, ak nie sú splnené požiadavky smernice 92/22/EHS, zmenené a doplnené touto smernicou. 3. S účinnosťou od 1. júla 2003 požiadavky smernice 92/22/EHS týkajúce sa bezpečnostného zasklenia ako komponentu, modifikované touto smernicou, platia na účely článku 7 ods. 2 smernice 70/156/EHS. 4. Ako výnimka z ustanovenia odseku 3 môžu členské štáty, pokiaľ ide o náhradné diely, naďalej udeľovať typové schválenie ES a povoľovať predaj a uvedenie do prevádzky bezpečnostného zasklenia a zasklievacích materiálov pre motorové a ich prípojné vozidlá, ak toto zasklenie a materiály spĺňajú požiadavky smernice 92/22/EHS v znení platnom do dátumu nadobudnutia účinnosti smernice 2001/92/ES za predpokladu, že také bezpečnostné zasklenie a zasklievacie materiály pre motorové a ich prípojné vozidlá: - sú určené na montáž na vozidlá, ktoré sa už používajú, a - spĺňajú požiadavky tejto smernice uplatniteľné v čase prvej registrácie vozidiel. Článok 3 V prílohe I k smernici 70/156/EHS sa doplní tento bod 9.5.1.5: "9.5.1.5. Príslušenstvo čelného skla a poloha, v akej má byť príslušenstvo namontované, spolu so stručným opisom prípadných elektrických/elektronických komponentov." Článok 4 1. Členské štáty najneskôr do 30. júna 2002 uvedú do platnosti zákony, iné právne predpisy a správne opatrenia potrebné na dosiahnutie súladu s touto smernicou. Okamžite o tom informujú Komisiu. Ak členské štáty prijmú uvedené opatrenia, zahrnie sa do nich odkaz na túto smernicu alebo ich takýto odkaz bude sprevádzať v prípade ich úradného uverejnenia. Členské štáty určia, ako sa takýto odkaz uvedie. 2. Členské štáty oznámia Komisii znenie hlavných ustanovení vnútroštátneho práva, ktoré prijali v oblasti upravenej touto smernicou. Článok 5 Táto smernica nadobúda účinnosť dvadsiaty deň po jej uverejnení v Úradnom vestníku Európskych spoločenstiev. Článok 6 Táto smernica je adresovaná členským štátom. V Bruseli 30. októbra 2001 Za Komisiu Erkki Liikanen člen Komisie [1] Ú. v. ES L 42, 23.2.1970, s. 1. [2] Ú. v. ES L 203, 10.8.2000, s. 9. [3] Ú. v. ES L 129, 14.5.1992, s. 11. -------------------------------------------------- PRÍLOHA " ZOZNAM PRÍLOH PRÍLOHA I: | Správne ustanovenia pre typové schválenie ES | | Doplnok 1: | Informačný dokument pre typové schválenie zasklenia ES | | Doplnok 2: | Osvedčenie o typovom schválení ES pre bezpečnostné zasklenie | | Doplnok 3: | Informačný dokument pre typové schválenie vozidla ES | | Doplnok 4: | Osvedčenie o typovom schválení typu vozidla ES | PRÍLOHA II: | Rozsah platnosti a definície | PRÍLOHA II A: | Značky typového schválenia komponentu ES | Doplnok 1: | Príklady značiek typového schválenia komponentu ES | PRÍLOHA II B: | Všeobecné a individuálne špecifikácie, testy a technické požiadavky | PRÍLOHA III: | Vozidlá: Požiadavky týkajúce sa inštalovania čelných skiel a zasklenia okien okrem predného okna na vozidlách | " PRÍLOHA I Správne ustanovenia pre typové schválenie ES 1. ŽIADOSŤ O TYPOVÉ SCHVÁLENIE KOMPONENTU ES 1.1. Všetky žiadosti podľa článku 3 ods. 4 smernice 70/156/ES o typové schválenie zasklenia predloží výrobca bezpečnostného zasklenia. 1.2. Vzor informačného dokumentu je uvedený v doplnku 2 k tejto prílohe. 1.3. Technickej službe zodpovednej za vykonávanie typových schvaľovacích testov sa predloží: 1.3.1. dostatočný počet testovacích kusov alebo vzoriek hotových sklenených tabúľ príslušného typu, podľa potreby sa počet stanoví na základe dohody s testovacím pracoviskom zodpovedným za vykonávanie testov. 2. ŽIADOSŤ O TYPOVÉ SCHVÁLENIE VOZIDLA ES 2.1. Všetky žiadosti podľa článku 3 ods. 4 smernice 70/156/ES o typové schválenie vozidla predloží výrobca vozidla. 2.2. Vzor informačného dokumentu je uvedený v doplnku 3 k tejto prílohe. 2.3. Technickej službe zodpovednej za vykonávanie typových schvaľovacích testov sa predloží: 2.3.1. vozidlo reprezentujúce typ vozidla, ktoré sa v prípade potreby určí na základe dohody s testovacím pracoviskom zodpovedným za vykonávanie testov. 3. UDELENIE TYPOVÉHO SCHVÁLENIA ES PRE BEZPEČNOSTNÉ ZASKLENIE ALEBO VOZIDLO 3.1. Ak sú splnené príslušné požiadavky, udelí sa typové schválenie ES podľa článku 4 ods. 3 a prípadne článku 4 ods. 4 smernice 70/156/EHS. 3.2. Vzor osvedčenia o typovom schválení ES a jeho prílohy je uvedený v: - v doplnku 2 k tejto prílohe vzhľadom na žiadosti podľa bodu 1.1, - v doplnku 4 k tejto prílohe vzhľadom na žiadosti podľa bodu 2.1. 3.3. Každému schválenému typu bezpečnostného zasklenia alebo typu vozidla sa pridelí typové schvaľovacie číslo v súlade s prílohou VII k smernici 70/156/EHS. Ten istý členský štát nesmie prideliť rovnaké číslo inému typu zasklenia alebo typu vozidla. 4. MODIFIKÁCIE TYPU A ZMENY SCHVÁLENIA 4.1. V prípade modifikácie typu schváleného podľa tejto smernice platia ustanovenia článku 5 smernice 70/156/EHS. 5. ZHODA VÝROBY 5.1. Opatrenia na zabezpečenie zhody výroby sa prijmú v súlade s ustanoveniami článku 10 smernice 70/156/EHS. Doplnok 1 +++++ TIFF +++++ +++++ TIFF +++++ Doplnok 2 Osvedčenia o typovom schválení ES VZOR [maximálny formát: A4 (210 × 297 mm)] +++++ TIFF +++++ Dodatok 1 k osvedčeniu o typovom schválení ES č. … týkajúci sa typového schválenia pre typ čelného skla podľa smernice 92/22/EHS, zmenenej a doplnenej smernicou 2001/92/ES VRSTVENÉ ČELNÉ SKLÁ (normálne, spracúvané alebo potiahnuté plastickou látkou) +++++ TIFF +++++ Dodatok 2 k osvedčeniu o typovom schválení ES č. … týkajúci sa typového schválenia pre typ čelného skla podľa smernice 92/22/EHS, zmenenej a doplnenej smernicou 2001/92/ES ČELNÉ PLASTICKÉ SKLÁ +++++ TIFF +++++ Dodatok 3 k osvedčeniu o typovom schválení ES č. … týkajúci sa typového schválenia pre typ čelného skla podľa smernice 92/22/EHS, zmenenej a doplnenej smernicou 2001/92/ES ROVNOMERNE TVRDENÉ SKLENENÉ TABULE +++++ TIFF +++++ Dodatok 4 k osvedčeniu o typovom schválení ES č. … týkajúci sa typového schválenia pre typ čelného skla podľa smernice 92/22/EHS, zmenenej a doplnenej smernicou 2001/92/ES VRSTVENÉ SKLENENÉ TABULE OKREM ČELNÝCH SKIEL +++++ TIFF +++++ Dodatok 5 k osvedčeniu o typovom schválení ES č. … týkajúci sa typového schválenia pre typ čelného skla podľa smernice 92/22/EHS, zmenenej a doplnenej smernicou 2001/92/ES SKLENENÉ TABULE Z PLASTICKEJ LÁTKY OKREM ČELNÝCH SKIEL +++++ TIFF +++++ Dodatok 6 k osvedčeniu o typovom schválení ES č. … týkajúci sa typového schválenia pre typ čelného skla podľa smernice 92/22/EHS, zmenenej a doplnenej smernicou 2001/92/ES JEDNOTKY DVOJITÉHO ZASKLENIA +++++ TIFF +++++ Dodatok 7 k osvedčeniu o typovom schválení ES č. … týkajúci sa typového schválenia pre typ čelného skla podľa smernice 92/22/EHS, zmenenej a doplnenej smernicou 2001/92/ES OBSAH ZOZNAMU ČELNÝCH SKIEL +++++ TIFF +++++ +++++ TIFF +++++ Dodatok 8 k osvedčeniu o typovom schválení ES č. … týkajúci sa typového schválenia pre typ zasklenia z tuhej plastickej látky podľa smernice 92/22/EHS, zmenenej a doplnenej smernicou 2001/92/ES ZASKLENIE Z TUHEJ PLASTICKEJ LÁTKY OKREM ČELNÉHO SKLA +++++ TIFF +++++ Dodatok 9 k osvedčeniu o typovom schválení ES č. … týkajúci sa typového schválenia pre typ zasklenia z pružnej plastickej látky podľa smernice 92/22/EHS, zmenenej a doplnenej smernicou 2001/92/ES ZASKLENIE Z PRUŽNEJ PLASTICKEJ LÁTKY OKREM ČELNÉHO SKLA +++++ TIFF +++++ Dodatok 10 k osvedčeniu o typovom schválení ES č. … týkajúci sa typového schválenia pre typ dvojitého zasklenia z tuhej plastickej látky podľa smernice 92/22/EHS, zmenenej a doplnenej smernicou 2001/92/ES JEDNOTKY DVOJITÉHO ZASKLENIA Z TUHEJ PLASTICKEJ LÁTKY +++++ TIFF +++++ Doplnok 3 +++++ TIFF +++++ +++++ TIFF +++++ Doplnok 4 VZOR [maximálny formát: A4 (210 × 297 mm)] +++++ TIFF +++++ Dodatok k osvedčeniu o typovom schválení ES č. … týkajúci sa typového schválenia vozidla podľa smernice 92/22/EHS, zmenenej a doplnenej smernicou 2001/92/ES +++++ TIFF +++++ PRÍLOHA II ROZSAH PLATNOSTI A DEFINÍCIE 1. Rozsah platnosti Táto smernica sa vzťahuje na bezpečnostné zasklenie a zasklievacie materiály, ktoré sa majú montovať ako čelné sklá, alebo iné zasklenie, alebo samostatné panely na motorové vozidlá a ich prípojné vozidlá a vzťahuje sa aj na ich príslušenstvo s výnimkou zasklenia osvetľovacích a svetelno-signalizačných zariadení, prístrojových panelov, špeciálneho zasklenia na ochranu pred útokom, tvrdeného skla a čelných skiel určených pre vozidlá používané v extrémnych podmienkach prevádzky s maximálnou rýchlosťou 40 km/h. 2. Definície Príslušné údaje sú uvedené v článku 2 nariadenia č. 43 Európskej hospodárskej komisie Organizácie Spojených národov v jeho poslednej verzii, prijatej Európskym spoločenstvom. PRÍLOHA II A ZNAČKY TYPOVÉHO SCHVÁLENIA KOMPONENTU ES 1. Všetky tabule bezpečnostného skla vrátane vzoriek a testovacích kusov predložených na typové schválenie komponentu musia byť opatrené obchodným menom alebo značkou výrobcu. Označenie musí byť zreteľne čitateľné a nezmazateľné. 2. Okrem údajov uvedených v bode 3.3 prílohy I sa symboly pripevnia v súlade s požiadavkami nariadenia č. 43 Európskej hospodárskej komisie Organizácie Spojených národov v jeho poslednej verzii, prijatej Európskym spoločenstvom. PRÍLOHA II B VŠEOBECNÉ A INDIVIDUÁLNE ŠPECIFIKÁCIE, TESTY A TECHNICKÉ POŽIADAVKY S výnimkou ustanovení vzťahujúcich sa na tvrdené čelné sklá (nie sú predmetom tejto smernice) ustanovenia upravujúce všeobecné a individuálne špecifikácie, testy a technické požiadavky sú stanovené v nariadení č. 43 Európskej hospodárskej komisie Organizácie Spojených národov, v jeho poslednej verzii, prijatej Európskym spoločenstvom. --------------------------------------------------